ઉનાળાની ગરમીમાં લૂ ન લાગે તે માટે દરેક વ્યકિતએ સફેદ કે આછા રંગના ખૂલતા સુતરાઉ કપડા પહેરવા, સખ્ત તાપમાં એકધારૂં કામ ન કરવું, કામ સમય દરમિયાન થોડો-થોડો આરામ કરવો તેમજ થોડા-થોડા સમયના અંતરે પાણી પીતા રહેવું, જે બાજુથી ગરમ હવા આવતી હોય તે બાજુ મોં રાખી કામ ન કરતા  તે બાજુ પીઠ રહે તે રીતે કામ કરવું, શરીરનો બને તેટલો ઓછો ભાગ સૂર્ય પ્રકાશમાં ખૂલ્લો રહે તે જોવું, બજારૂં ઠંડા પીણા અને વાસી ખોરાકથી દૂર રહેવું, ડીહાઇડ્રેશનથી બચવા લીંબુ પાણી પીવું તેમજ વધુ માત્રામાં પાણી પીવાની આદત પાડવી, બાળકો ખૂલ્લા પગે ન ચાલે તેની કાળજી રાખવી, જયારે નાના બાળકો, વૃધ્ધો, વધુ પડતા વજનવાળા, હૃદયની બિમારી હોય તેવી વ્યકિતઓએ ગરમીના સમયમાં ઘરની બહાર નીકળવાનું ટાળવું.